
ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στις 2324.8/1 /94/29.6.94 από¬ 
φαση Υ.Ε.Ν.16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ48/480 (1) 

Διενέργεια κατασταλτικού ελέγχου στην έδρα του Τα¬ 
μείου Ασφαλίσεως Προσωπικού Ιονικής και Λαϊκής 

Τράπεζας. 

ΟΙ ΥΠΟΥΡΓΟΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις των άρθρων 17 και 25 του Ν.Δ/τος 
1265/1972 σε συνδυασμό με τις διατάξεις του άρθρου 33 
παρ. 2 του Π.Δ/τος 774/80 «Περί κωδικοποιήσεως σε 
ενιαίο κείμενο των περί Ελεγκτικού Συνεδρίου ισχυουσών 
κλπ.» (ΦΕΚ 189 Α). 

β) Τις διατάξεις του Ν.Δ/τος 496/1974 «Περί Λογιστι¬ 
κού των ΝΠΔΔ (ΦΕΚ 204Α) σε συνδυασμό με τις διατάξεις 
του Π.Δ/τος 715/79 (ΦΕΚ 212 Α). 

γ) Τις διατάξεις του άρθρου 27 του Ν. 2081/92 (ΦΕΚ 
154 Α). 

δ) Τη σύμφωνη προς τούτο γνώμη του Ελεγκτ. Συνε¬ 
δρίου όπως διαπιστώνεται στο σχετικό πρακτικό της 8ης 
Γ ενικής Συνεδριάσεως της Ολομελείας του, της 16ης Φε¬ 
βρουάριου 1994. 

ε) Την αριθμ. 11/14.4.94 απόφαση του Δ.Σ. του Τα¬ 
μείου Ασφαλίσεως Προσωπικού Ιονικής και Λαϊκής Τρά¬ 
πεζας με την οποία ενεκρίθη δαπάνη 6.000.000 δρχ. για 
την αποζημίωση των υπαλλήλων του Ελεγκτικού Συνε¬ 
δρίου, προκειμένου να προβούν στη διενέργεια επιτοπίου 
ελέγχου για τις χρήσεις 1989 - 1992, η δε διάρκεια του 
ελέγχου κάθε χρήσεως να μην ξεπερνά τους 31 /2 - 4 μή¬ 
νες και συνολικά δεκαπέντε (15) μήνες περίπου, για τις (4) 
παραπάνω χρήσεις. 

στ) Την αριθμ. 2024/ 26.10.93 κοινή απόφαση του 
Πρωθυπουργού και του Υπουργού Υγείας Πρόνοιας και 
Κοιν. Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοιν. Ασφαλίσεων Φοίβο Ιω- 
αννίδη» (ΦΕΚ 833/26.10.93), αποφασίζουμε: 

1. Εγκρίνουμε την, κατ' εξαίρεση, διενέργεια κατασταλ¬ 
τικού ελέγχου από το Ελεγκτικό Συνέδριο κατά τα προ- 
βλεπόμενα από τις σχετικές διατάξεις, στην έδρα του Τα¬ 
μείου Ασφαλίσεως Προσωπικού Ιονικής και Λαϊκής Τρά¬ 
πεζας για τις οικονομικές διαχειριστικές χρήσεις των ετών 

1989 - 1992, επειδή συντρέχουν ειδικοί λόγοι που καθι¬ 
στούν πολύ δυσχερή, αν όχι αδύνατη, την μεταμφορά των 
σχετικών λογαριασμών με τα ογκώδη παραστατικά τους, 
στα γραφεία (έδρες) των αρμοδίων φορέων - οργάνων του 
Ελεγκτικού Συνεδρίου. 

2. Από την απόφαση αυτή προκαλείται δαπάνη δρχ. 
6.000.000 η οποία βαρύνει τον Προϋπολογισμό του Τα¬ 
μείου και θα καλυφθεί από τα έσοδα αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1994 

ΟΙ ΥΠΟΥΡΓΟΙ 

ΥΦΥΠ. ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝ. ΑΣΦΑΛΙΣΕΩΝ ΔΙΚΑΙΟΣΥΝΗΣ 

Φ. ΙΩΑΝΝΙΔΗΣ Γ. ΚΟΥΒΕΛΑΚΗΣ 

-♦- 

Αριθ. ΕΣ 23968 (2) 

Σύσταση Αναπτυξιακού Συνδέσμου 21ης γεωγραφικής 
ενότητας Νομού Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1 ■ Τις διατάξεις των άρθρων 190, 191, 192, 193, 194, 
195, 196 του ΔΚΚ (Π.Δ. 323/89) και τις όμοιες του άρ¬ 
θρου 23 Ν. 1416/84. 

2. Την αριθ. 35740/3.6.1988 (ΦΕΚ 483/Τ.Β./ 
14.7.1988) κοινή απόφαση Υπουργών Εσωτερικών, Εθνι¬ 
κής Οικονομίας και Περιβάλλοντος - Χωροταξίας και Δη¬ 
μοσίων Έργων, με την οποία προσδιορίστηκαν οι γεωγρα¬ 
φικές ενότητες του Νομού Αιτωλ/νίας καθώς και τις σχετι¬ 
κές διορθώσεις σφαλμάτων αυτής που δημοσιεύτηκαν 
στο αριθ. 743/Τ.Β./11.10.88 ΦΕΚ. 

3. Τις αποφάσεις των Κοινοτικών Σουμβουλίων Παρα- 
βόλας, Καινούργιου, Αφράτου, Καστανούλας, Κερασέας, 
Προσήλιων, Αγίας Παρασκευής, Παναιτωλίου, Σκουτεράς, 
Περιστεριού, Νέας Αβόρανης, Κυρά Βγένας, Αγίας Βαρ¬ 
βάρας Σιτομένων με αριθμό 82/1993, 20/1994, 7/1994, 
8/1994, 7/1994, 3/1994,10/1994, 17/94, 9/94,19/94^ 
9/94, 8/94, 12/94, 7/94 κατ’ αντιστοιχία οι οποίες λή- 
φθηκαν νόμιμα και αφορούν την σύσταση αναπτυξιακού 
συνδέσμου. 

4. Τις αποφάσεις των Κοιν. Συμβουλίων Παντάνασσας 
και Παλαιοκαρυάς με αριθμ. 27/94 και 19/94 αντίστοιχα οι 
οποίες λήφθηκαν νόμιμα και αφορούν την μη συμμετοχή 
των Κοινοτήτων τους στον Αναπτυξιακό Σύνδεσμο για 
τους διαλαμβανόμενους σε αυτές λόγους. 

5. Το αριθ. 5/94 (θέμα Ιο) πρακτικό του Νομαρχιακού 
Συμβουλίου, άρθρο 4 Ν. 1235/82, το οποίο γνωμοδοτεί 
για την υποχρεωτική συμμετοχή των Κοινοτήτων Παντά¬ 
νασσας και Παλαιοκαρυάς οι οποίες ανήκουν στην ίδια γε¬ 
ωγραφική ενότητα με τις λοιπές Κοινότητες που αναφέ- 
ρονται παραπάνω, στον συνιστώμενο αναπτυξιακό σύνδε¬ 
σμο, αποφασίζουμε: 

Α. I. Την σύσταση Αναπτυξιακού Συνδέσμου με την 
επωνυμία «Αναπτυξιακός Σύνδεσμος ΟΤΑ Τριχωνίδας» 
στην 21η Γεωγραφική Ενότητα του Νομού μας, στον 
οποίο μετέχουν οι Κοινότητες Παραβόλας, Καινούργιου, 
Αφράτου, Καστανούλας, Κερασέας, Προσήλιων, Αγίας 
Παρασκευής, Παναιτωλίου, Σκουτεράς, Περιστεριού, 
Νέας Αβόρανης, Κυρά Βγένας, Αγίας Βαρβάρας, Σιτομέ- 


νων, Παντάνασσα και Παλαιοκαρυάς. 

II. Σκοπός του Συνδέσμου είναι η ανάληψη πρωτοβου¬ 
λιών για την προώθηση της ολοκληρωμένες ανάπτυξης 
της περιοχής στο πλαίσιο της ευρύτερης ανάπτυξής του. 
Ειδικότερα, σκοποί του Συνδέσμου είναι: 

α. Η εκπόνηση τοπικού αναπτυξιακού προγράμματος 
χωροταξικού σχεδίου και πολεοδομικών σχεδίων για τους 
οικισμούς και τις περιοχές. 

β. Η υποβοήθηση των ΟΤΑ του συνδέσμου στην κατα¬ 
γραφή και ιεράρχιση των αναγκών, στην αξιολόγηση των 
αναγκαίων έργων τεχνικής υποδομής και στον προγραμ¬ 
ματισμό υλοποίησής τους. 

γ. Η μελέτη, κατασκευή, διαχείριση και συντήρηση των 
έργων τεχνικής υποδομής των ΟΤΑ που αναθέτουν οι 
ΟΤΑ στο σύνδεσμο με χρηματοδότησή του από τα έσοδά 
τους ή από πιστώσεις του Προγρ. Δημοσίων Επενδύσεων, 
καθώς και Διακοινοτικών έργων τεχνικής και κοινωνικής 
υποδομής. 

δ. Η κατάρτιση και υλοποίηση προγραμμάτων της ΕΟΚ 
για την αξιοποίηση των τοπικών πλουτοπαραγωγικών πό¬ 
ρων, και την ανάπτυξη των τοπικών παραγωγικών δυνά¬ 
μεων. 

ε. Η προετοιμασία του φυσικού και δομημένου περιβάλ¬ 
λοντος, η αντυπυρική προστασία και η μέριμνα για την δια- 
τήρηση και αξιοποίηση των πολιτιστικών παραδόσεων της 
περιοχής. 

στ. Η ενημέρωση, επιμόρφωση & η ενεργοποίηση των 
κατοίκων της περιοχής με στόχο τη διεύρυνση της συμμε¬ 
τοχής τους στην ανάπτυξη του τόπου τους μέσα στα προ¬ 
γράμματα του Ευρωπαϊκού Κοινωνικού Ταμείου (ΕΚΤ) & 
των άλλων Οικονομικών Ελλαδικών ή Ευρωπαϊκών πόρων. 

Ιδιαίτερα στους σκοπούς του Συνδέσμου περιλαμβάνο¬ 
νται: 

α. Η κατάρτιση προγραμμάτων οικιστικής και τουριστι¬ 
κής ανάπτυξης. 

β. Η συλλογή, μεταφορά, διάθεση και επεξεργασία των 
απορριμάτων της περιοχής καθώς και η μελέτη, κατα¬ 
σκευή, διαχείριση και συντήρηση συστημάτων ύδρευσης, 
αποχέτευσης και άρδευσης που αναθέτουν οι ΟΤΑ στο 
Σύνδεσμο. 

γ. Η συντήρηση των σχολικών κτιρίων και η μελέτη, κα¬ 
τασκευή, διαχείριση και συντήρηση αθλητικών εγκατα¬ 
στάσεων και χώρων κοινωνικοπολιτιστικών λειτουργιών 
διακοινοτικής σημασίας. 

Γα την προώθηση των σκοπών ο Σύνδεσμος δημιουργεί 
υπηρεσία με το απαραίτητο επιστημονικό, διοικητικό και 
τεχνικό προσωπικό, προμηθεύεται μηχανήματα και τε¬ 
χνικό εξοπλισμό και γενικά αποκτά το απαραίτητο ανθρώ¬ 
πινο προσωπικό και την αναγκαία υλικοτεχνική υποδομή. 

Επίσης, συνεργάζεται με φυσικά πρόσωπα, Εταιρείες, 
τους συνεταιρισμούς, τους συλλόγους και τους άλλους 
κοινωνικούς φορείς της περιοχής, καθώς και με τους φο¬ 
ρείς της τοπικής αυτοδιοίκησης ή του Δημοσίου τομέα 
που ενδιαφέρονται για την περιοχή, και για την προαγωγή 
των σκοπών του με βάσει Ιδιωτικό - Κοινωνικά κριτήρια. 

III. Τα έσοδα του Αναπτυξακού Συνδέσμου είναι: 
α. Η ετήσια εισφορά κάθε ΟΤΑ μέλους του Συνδέσμου 
που θα είναι ίση με το 5% των τακτικών εσόδων του προη¬ 
γουμένου έτους. 

β. Οι πρόσοδοι από την τυχόν περιουσία του συνδέ¬ 
σμου. 

γ. Οι δωρεές, επιχορηγήσεις και εισφορές από το Δημό- 

σιο ή άλλο φυσικό ή Νομικό Πρόσωπο ή οργανισμούς, δω¬ 
ρεές Ομογενών κ.τ.λ. 

δ. Πρόσοδοι από τους φόρους, τέλη δικαιώματα που 
επιβάλλονται υπέρ του συνδέσμου. 

ε. Επιχορηγήσεις από τους φορείς του Δημοσίου Τομέα 
(άρθρου 1 Ν. 1256/82) για την εκτέλεση έργων, την κά¬ 
λυψη διαφόρων δαπανών του και την πληρωμή των απο¬ 
δοχών του προσωπικού του συνδέσμου. 

στ. Έσοδα από εκμετάλευση αξιοποιήσιμων και εκμε- 
ταλεύσιμων στοιχείων της περιοχής. 

ζ. Έσοδα από εργασίες ή υπηρεσίες που ήθελε προ¬ 
σφέρει με την υποδομή του προς τρίτους ΟΤΑ εκτός Συν¬ 
δέσμου ή άλλους Συνδέσμους. 

IV. Έδρα του Συνδέσμου ορίζεται η Κοινότητα Καινουρ- 
γίου. 

V. Η χρονική διάρκεια του συνδέσμου ορίζεται σε τριά¬ 
ντα (30) έτη δυνάμενη να παραταθεί. 

Β. Ακροτελεύτιο άρθρο (Κάλυψη Δαπάνης). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, η δε δα¬ 
πάνη που προκαλείται σε βάρος των ΟΤΑ που συμμετέ¬ 
χουν στον Αναπτυξιακό Σύνδεσμο δεν μπορεί να προσδιο¬ 
ριστεί ακριβώς, δεδομένου ότι ετήσια ανέρχεται σε 5% επί 
των τακτικών εσόδων του προηγουμένου έτους του καθε- 
νός τους χωριστά. 

Γ. Η παρούσα απόφαση να δημοσιευτεί στην Εφημερίδα 
της Κυβέρνησης (Τεύχος Β) και να κοινοποιηθεί στις συμ- 
μετέχουσες στον Αναπτυξιακό Σύνδεσμο Δήμους και Κοι¬ 
νότητες που ανωτέρω αναφέρονται. 

Μεσολόγγι, 30 Αυγούστου 1994 

Ο Νομάρχης 
ΚΩΣΤΑΣ ΣΤΑΦΥΛΑΣ 

-♦- 


Αριθ. ΑΓ 8166 (3) 

Κατάργηση Νομικού Προσώπου με το όνομα «Δημοτικό 
Ωδείο Ορεστιάδας» Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Την 147/1994 απόφαση του Δ.Σ. του Δήμου Ορε- 
στιάδας του Νομού μας, αποφασίζουμε: 

Καταργούμε το Νομικό Πρόσωπο με το όνομα «Δημο¬ 
τικό Ωδείο Ορ/δας» του Δήμου Ορεστιάδας του Νομού 
μας που είχε συσταθεί στο Δήμο Ορεστιάδας με την ΑΓ 
5351/3.6.1986 απόφασή μας. 

Η παρούσα να δημοσιευθεί στην Εφημερίδα της Κυβέρ¬ 
νησης. 


Αριθ. ΑΓ 8167 (4) 

Κατάργηση Νομικού Προσώπου με το όνομα «Δημοτική 
Βιβλιοθήκη Ορεστιάδας» Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Την 148/1994 απόφαση του Δ.Σ. του Δήμου Ορε¬ 
στιάδας του Νομού μας, αποφασίζουμε: 

Καταργούμε το Νομικό Πρόσωπο με το όνομα «Δημο¬ 
τική Βιβλιοθήκη Ορεστιάδας» του Δήμου Ορεστιάδας του 
Νομού μας που είχε συσταθεί στο Δήμο Ορεστιάδας με το 
υπ* αριθμ. 359/23.5.1962 Β.Δ. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Αλεξ/πολη, 26 Αυγούστου 1994 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 


-♦- 

Αριθ. ΙΚ. 1487 (5) 

Χορήγηση άδειας ασκήσεως επαγγέλματος Κοινωνικού 
Λειτουργού Ιωάννη Καραγιαννίδη του Νικήτα. 

Η ΝΟΜΑΡΧΗΣ ΖΑΚΥΝΘΟΥ 
Με την απόφαση της Νομάρχη Ζακύνθου έχει χορηγη¬ 
θεί στον Ιωάννη Καραγιαννίδη του Νικήτα άδεια ασκήσεως 
επαγγέλματος Κοινωνικού Λειτουργού. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Ζάκυνθος, 31 Αυγούστου 1994 
Με εντολή Νομάρχη 
Ο Διευθυντής 
ΙΩΑΝΝΗΣ ΚΙΟΥΣΗΣ 

—♦— 


Αριθ. ΚΥ οικ. 9680 (6) 

Χορήγηση άδειας ασκήσεως επαγγέλματος Κοινωνικού 
Λειτουργού στην Γαϊτανίδου Μάρθα του Γεωργίου, κα¬ 
τοίκου Βέροιας. 

Ο ΝΟΜΑΡΧΗΣ ΗΜΑΘΙΑΣ 

Με την απόφαση του Νομάρχη Ημαθίας Έκτωρα Νασι- 
ώκα έχει χορηγηθεί στην Γαϊτανίδου Μάρθα του Γεωργίου 
άδεια ασκήσεως επαγγέλματος Κοινωνικού Λειτουργού. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Βέροια, 31 Αυγούστου 1994 
Με εντολή Νομάρχη 
Η Προϊσταμένη 
ΕΙΡ. ΚΟΤΡΙΔΟΥ - ΧΑΜΑΛΗ 


-♦- 

Αριθ. 3130 (7) 

Χορήγηση άδειας ασκήσεως επαγγέματος Κοινωνικού 
Λειτουργού στην Μαρτιμιανάκη Αθηνά του Νικολάου 
και της Ειρήνης. 


Αλεξ/πολη, 23 Αυγούστου 1994 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 


Ο ΝΟΜΑΡΧΗΣ ΗΡΑΚΛΕΙΟΥ 

Με την απόφαση του Νομάρχη Ηρακλείου 3130/ 
18.8.94 έχει χορηγηθεί στη Μαρτιμιανάκη Αθηνά του Νι- 

κολάου άδεια ασκήσεως επαγγέλματος Κοινωνικού Λει¬ 
τουργού. 

Η παρούσα να δημοσιευθει στην Εφημερίδα της Κυβέρ¬ 
νησης. 

Ηράκλειο, 23 Αυγουστου 1994 
Με εντολή Νομάρχη 
Ο Δ/ντής 

I. ΑΝΔΡΟΥΛΙΔΑΚΗΣ 

-φ- 

Αριθ. 39148 (8) 

Διενέργεια εκουσίου αναδασμού περιοχής Ξυλοπόλεως 
Ν. θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Νόμου 647/77 περί αναδασμού της 
γης και μεγενθύσεως των γεωργικών εκμεταλεύσεων και 
άλλων τινών διατάξεων. 

2. Τον πίνακα κτηματιών περιοχής Ξυλοπόλεως (κλήροι 
- ιδιοκτησίες) που συντάχθηκε σε εφαρμογή του άρθρ. 4 
παρ. 2 του παραπάνω νόμου και κοινοποιήθηκε στις 
31.5.94 και από το οποίο προκύπτει ότι η συνολική έκταση 
του αγροκτήματος Ξυλοπόλεως που θα περιληφθεί στον 
αναδασμό ανέρχεται σε 19.447 στρέμματα (κλήροι 7.033 
στρέμματα, ιδιοκτησίες 12.414 στρέμματα) και ο συνολι¬ 
κός αριθμ. των κτηματιών 507. 

3. Τα στοιχεία της Δ/νσης Γεωργίας από τα οποία προ¬ 
κύπτει ότι δεν υποβλήθηκαν ενστάσεις διαφωνούντων με 
τον αναδασμό άρθρ. 4 Ν. 674/77. 

4. Σχετική εισήγηση της Δ/νσης Γεωργίας, αποφασί¬ 
ζουμε: 

Να γίνει εκούσιος αναδασμός στην κτηματική περιοχή 
Ξυλοπόλεως του Νομού μας. 

Η παρούσα να δημοσιευθει στην Εφημερίδα της Κυβερ- 
νήσεως. 

θεσαλονίκη, ΙΘΑυγούστου 1994 

Ο Νομάχης 
Κ. ΠΑΠΑΔΟΠΟΥΛΟΣ 

-4- 

Αριθ. 3357 (9) 

Απαγόρευση κυνηγίου στο Ν. Κεφαλληνίας 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου 257 Ν.Δ. 86/69 και του άρ¬ 
θρου 7 του Ν. 177/75 και της αριθμ. 414985/29.11.85 
(ΦΕΚ 757/Β/85) κοινής αποφάσεως των Υφυπουργού 
Εθν. Οικονομίας και Αν. Υπουργού Γεωργίας. 

2. Την αριθμ. 3356/29.7.1994 αναφορά της Δ/νσεως 
Δασών Κεφ/νίας. 

3. Την αριθμ. 29/94 απόφαση του Κοινοτικού Συμβου¬ 
λίου Μακριώτικων. 

4. Το αριθμ. 13, 14/7.6.1994 έγγραφο του Κυνηγετι¬ 
κού Συλλόγου Αργοστολιού. 

5. Το αριθμ. 9/27.6.1994 έγγραφο του Κυνηγετικού 
Συλλόγου Ληξουρίου. 

6. Την ανάγκη προστασίας του θηραματικού πλούτου 
στην περιφέρεια της Κοινότητας Μακριώτικων Ν. Κεφ/ 
νιας. 

7. Τις διατάξεις του Π.Δ. 94/93 (ΦΕΚ 40Α/22.3.1993) 
σε συνδιασμό με εκείνες του άρθρου 1 του Ν. 2026/92 


(ΦΕΚ 43/Α/92) περί μεταβίβασης αρμοδιοτήτων του 
Υπουργού Γεωργίας στους Νομάρχες, αποφασίζουμε: 

Απαγορεύουμε για πέντε (5) χρόνια το κυνήγι όλων των 
θηραμάτων σε έκταση 3.800 στρεμμάτων, στην περιφέ¬ 
ρεια της Κοινότητας Μακριώτικων Ν. Κεφ/νίας, τα όρια 
της οποίας ορίζονται ως κατωτέρω: 

Ανατολικά: Ακολουθούν την εφαπτομένη της κοινοτι¬ 
κής οδού λουκάτων - Μακριώτικων και ανέρχονται του χω¬ 
ριού Μακριώτικα. Ακολουθούν τη νοητή γραμμή πάνω από 
τις καλλιεργούμενες εκτάσεις και σε απόσταση πεντακο- 
σίων (500) μέτρων κατέρχονται του χωριού μέχρι συναντή- 
σεως της αγροτικής οδού προς τη θέση «Αστραγαλιάς». 

Δυτικά: Αρχίζουν από τη διασταύρωση της αγροτικής 
οδού Μακριώτικων - Φάλαρης θέση «Αστραγαλιάς» και 
ακολουθούν την εφαπτομένη της αγροτικής αυτής οδού 
μέχρι τη διασταύρωση των αγροτικών οδών Φάλαρης - 
Μαριώτικων. 

Βόρεια: Αρχίζουν από τη διασταύρωση των αγροτικών 
οδών Λουκάτων - Μακριωτίκων ακολουθούν την εφαπτο¬ 
μένη της οδού μέχρι απόστασης πεντακοσίων (500) μέ¬ 
τρων από το χωριό Μακριώτικα. 

Νότια: Αρχίζουν από το σημείο της αγροτικής οδού Μα¬ 
κριώτικων - Φάλαρης σε απόσταση χιλίων (100) μέτρων 
από το χωριό Μακριώτικα συνεχίζουν την εφαπτομένη της 
αγροτικής οδού μέχρι τη θέση «Αστραγαλιάς*. Η Δ/νση 
Δασών Κεφ/νίας παρακαλείται για την έκδοση της σχετι¬ 
κής Αστυνομικής Δασικής, Απαγορευτικής Διατάξεως Θή¬ 
ρας. 

Η ισχύς της αποφάσεως αυτής αρχίζει από το κυνηγε¬ 
τικό έτος 1994-1995. 

Η απόφαση αυτή να δημοσιευθει στην Εφημερίδα της 
Κυβερνήσεως. 

Αργοστόλι, 29 Ιουλίου 1994 
Ο Νομάρχης 

ΝΙΚΟΛΑΟΣ ΠΑΠΑΔΙΟΝΥΣΙΟΥ 

-φ- 

Αριθ. ΕΖ 4965 (10) 

Κατάρτιση - Ψήφιση Ο.Ε.Υ. Συνδέσμου Ο.Τ.Α. Δυτικής 

Σάμου 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 4 και 12 του Ν. 1188/1981 
«περί καταστάσεως προσωπικού οργανισμού τοπικής αυ- 
τοδιοικήσεως, όπως τροποποιήθηκε και ισχύει μετά το Ν. 

1586/1986 και το Ν. 1832/1989. 

2. Την σύμφωνη γνώμη του Υπηρεσιακού Συμβουλίου 
Ο.Τ.Α. Νομού, όπως διατυπώθηκε στο αρ. 1/2.3.1994 
πρακτικό του. 

3. Τις διατάξεις του άρθρου 192 του Π.Δ. 323/1989 
Δ.Κ.Κ. 

4. Την αρ. 3729/17.6.1992 απόφασή μας «Υπαγωγής 
προσωπικού Συνδέσμου Ο.Τ.Α. Δυτικής Σάμου στις διατά¬ 
ξεις του Α’ μέρος του Ν. 1188/1981, όπως δημοσιεύτηκε 
στο ΦΕΚ 433/3.7.1992 τ.Β’. 

5 Την αρ. 31 /25.9.1992 απόφαση του Διοικητικού Συμ¬ 
βουλίου του Συνδέσμου Ο.Τ.Α. Δυτικής Σάμου. 

6. Τις διατάξεις της αρ. 550/7.10.92 εγκυκλίου της 
Γραμματείας του Υπουργικού Συμβουλίου, αποφασί¬ 
ζουμε: 

Εγκρίνουμε την αρ. 31 /25.9.1992 απόφαση του Διοικη¬ 
τικού Συμβουλίου του Συνδέσμου Ο.Τ.Α. Δυτικής Σάμου 
όπως παρακάτω: 

Ο Οργανισμός Εσωτερικής Υπηρεσίας του Συνδέσμου 
Ο.Τ.Α. Δυτ. Σάμου διαρθρώνεται ως εξής: 

Αρθρο 1 ο 

Ο Σύνδεσμος Ο.Τ.Α. Δυτ. Σάμου έχει δύο Υπηρεσίες. 

Α) Διοικητική Υπηρεσία: Παρακολούθηση εξόδων - εκ¬ 
καθάριση δαπανών μισθοδοσίας προσωπικού - σύνταξη 
προϋπολογισμού και απολογισμού - εκτέλεση έργων και 
προμηθειών - πρωτόκολλο - αλληλογραφία κ.λπ. - γρα¬ 
φική υπηρεσία. 

Β) Τεχνική Υπηρεσία: Συλλογή - μεταφορά απορριμά- 
των - υγιειονομική ταφή αυτών - διευθέτηση και φύλαξη 
χωματερής - καθαρισμός κάδων απορριμάτων - συντή¬ 
ρηση αγροτικής οδοποιίας - συντήρηση μηχανολογικού 
εξοπλισμού. 

Αρθρο 2ο 

Οι κατά το προηγούμενο άρθρο Υπηρεσίες τελούν υπό 
την άμεση Δ/νση του Προέδρου του Συνδέσμου, ο οποίος 
είναι και Προϊστάμενος αυτού. 

Αρθρο 3ο 

Οργανική σύνθεση - διαβάθμιση θέσεων τακτικού προ¬ 
σωπικού της Τεχνικής Υπηρεσίας του Συνδέσμου. 

1. Κλάδος Δ.Ε. 28 χειριστών μηχανημάτων μία (1) θέση 
με βαθμούς Γ - Β - Α. 

2. Κλάδος Δ.Ε. 29 οδηγών αυτοκινήτων δύο (2) θέσεις 
με βαθμούς Γ - Β - Α. 

3. Κλάδος Υ.Ε. 16 εργατών καθαριότητας δύο (2) θέ¬ 
σεις με βαθμούς Δ - Γ. 

Αρθρο 4ο 

Το προσωπικό που υπηρετεί στο Σύνδεσμο με οποιαδή- 
ποτε σχέση εργασίας (μόνιμο, προσωρινό, με σύμβαση 
κ.λπ.) εκτελεί όλα τα καθήκοντα και έχει όλες τις υποχρε¬ 
ώσεις και δικαιώματα που απορρέουν από τις εκάστοτε 
ισχύουσες διατάξεις και τις οδηγίες που έχουν στόχο και 
σκοπό την προαγωγή των συμφερόντων του Συνδέσμου 
και την εξυπηρέτηση των πολιτών - μελών. 

Αρθρο 5ο 

Οι λεπτομέρειες του τρόπου λειτουργίας του Συνδέ¬ 
σμου και των επί μέρους καθηκόντων του προσωπικού της 
Τεχνικής Υπηρεσίας, μπορεί να οριζόντια με απόφαση του 
Διοικητικού Συμβουλίου. 

Η αμοιβή του ανωτέρω τακτικού προσωπικού της Τεχνι¬ 
κής Υπηρεσίας θα γίνεται σύμφωνα με τις εκάστοτε ισχύ- 
ουσες διατάξεις περί μισθοδοσίας υπαλλήλων Ο.Τ.Α και 
Συνδέσμων αυτών. 

Αρθρο 6ο 

θέματα που αφορούν τον διορισμό, τις προσλήψεις, τα 
καθήκοντα, τις αρμοδιότητες, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, τις ηθι¬ 
κές αμοιβές τα πειθαρχικά αδικήματα την λύση της υπαλ¬ 
ληλικής σχέσης κ.λπ. ρυθμίζονται από τις εκάστοτε ισχύ- 
ουσες διατάξεις περί προσωπικού Ο.Τ.Α. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Συνδέσμου 


Ο.Τ.Α. Δυτικής Σάμου. 

Αυτός ο Οργανισμός ισχύει από την δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 8 Αυγούστου 1994 

Ο Νομάρχης 
ΔΗΜΗΤΡΙΟΣ ΤΑΣΣΗΣ 

-♦- 

Αριθ. 16025 (11) 

Υπαγωγή του προσωπικού του Αναπτ. Συνδ. Ν. Κυδωνίας 
στις διατάξεις του Α' μέρους Ν. 1188/81. 

Ο ΝΟΜΑΡΧΗΣ ΧΑΝΙΩΝ 

Με τη 16025/1994 απόφαση του Νομάρχη Χανίων, που 
εκδόθηκε σύμφωνα με τις διατάξεις του άρθρου 3 του Ν. 
1188/81 και ύστερα από την 1/94 σύμφωνη γνωμοδό¬ 
τηση του αρμοδίου Υπηρεσ. Σ/λίου της Νομαρχίας, έγινε η 
υπαγωγή του προσωπικού του Αναπτ. Συνδ. Ν. Κυδωνίας 
στις διατάξεις του Α’ μέρους του Ν. 1188/81, επειδή συ¬ 
ντρέχουν οι νόμιμες προϋποθέσεις. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Αναπτ. Συνδ. Ν. 
Κυδωνίας ύψους δρχ. 1.000.000 περίπου για το τρέχον 
οικονομικό έτος, καθώς και για καθένα από τα επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 25 Αυγούστου 
Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 
-♦- 

Αριθ. 16026 " (12) 

Ψήφιση ΟΕΥ Κοινότητας Καμπανού Ν. Χανίων 
Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκαν με αυτές του άρθρου 26 Ν. 1832/89 & 
26 παρ. 6 Ν. 2130/93. 

2. Τις όμοιες του Ν. 2190/94. 

3. Την 29/1933 απόφαση του Κοινοτικού Συμβουλίου 
Καμπανού με την οποία ψηφίζεται ο ΟΕΥ της Κοινότη¬ 
τας. 

4. Την 3/1994 σύμφωνη γνωμοδότηση του Υπηρεσια¬ 
κού Συμβουλίου του άρθρου 14 του Ν. 1586/86, που δια¬ 
τυπώθηκε στο 1/9.8.1994 πρακτικό του, αποφασίζουμε: 

Εγκρίνουμε την 29/1993 απόφαση του Κοινοτικού Συμ¬ 
βουλίου Καμπανού με την οποία ψηφίζεται ο ΟΕΥ της Κοι¬ 
νότητας, ο οποίος περιλαμβάνει (4) άρθρα και παρουσιά¬ 
ζει την παρακάτω σύνθεση και διαβάθμιση θέσεων στο άρ¬ 
θρο 2 αυτού: 1) Μόνιμο Προσωπικό. 

Μια θέση Γραμματέα κλάδου ΔΕΙ Διοικητικού με βαθ¬ 
μούς Δ - Α. 

Κατά τα λοιπά ισχύει ο ΟΕΥ της Κοινότητας, όπως αυ¬ 
τός ψηφίστηκε με την 29/1993 απόφαση του Κοινοτικού 
Συμβουλίου Καμπανού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Χανιά, 26 Αυγούστου 
Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 
-♦- 

Αριθ. 16031 (13) 

Υπαγωγή του προσωπικού της Κοινότητας Πεμονίων Ν. 

Χανιών στις διατάξεις του Α* μέρους Ν. 1188/81. 

Ο ΝΟΜΑΡΧΗΣ ΧΑΝΙΩΝ 

Με τη 16031 /1994 απόφαση του Νομάρχη Χανιών, που 
εκδόθηκε σύμφωνα με τις διατάξεις του άρθρου 3 του Ν. 
1188/81 και ύστερα από την 10/94 σύμφωνη γνωμοδό¬ 
τηση του αρμοδίου Υπηρεσ. Σ/λίου της Νομαρχίας, έγινε η 
υπαγωγή του προσωπικού της Κοινότητας Πεμονίων στις 
διατάξεις του Α* μέρους του Ν. 1188/81, επειδή συντρέ¬ 
χουν οι νόμιμες προϋποθέσεις. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
ύψους δρχ. 3.400.000 περίπου για το τρέχον οικονομικό 
έτος, καθώς και για καθένα από τα επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 25 Αυγούστου 
Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 
--+- 

Αριθ. 16032 (14) 

Ψήφιση ΟΕΥ Κοινότητας Κεφαλά Ν. Χανίων 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκαν με αυτές του άρθρου 26 Ν. 1832/89 & 
26 παρ. 6 Ν. 2130/93. 

2. Τις όμοιες του Ν. 2190/94. 

3. Την 4/1934 απόφαση του Κοινοτικού Συμβουλίου 
Κεφαλά με την οποία ψηφίζεται ο ΟΕΥ της Κοινότητας. 

4. Την 11/1994 σύμφωνη γνωμοδότηση του Υπηρεσια¬ 
κού Συμβουλίου του άρθρου 14 του Ν. 1586/86, που δια¬ 
τυπώθηκε στο 1/9.8.1994 πρακτικό του, αποφασίζουμε: 

Εγκρίνουμε την 4/1994 απόφαση του Κοινοτικού Συμ¬ 
βουλίου Κεφαλά με την οποία ψηφίζεται ο ΟΕΥ της Κοι¬ 
νότητας, ο οποίος περιλαμβάνει πέντε (5) άρθρα και πα¬ 
ρουσιάζει την παρακάτω σύνθεση και διαβάθμιση θέσεων 
στο άρθρο 2 αυτού: 1) Μόνιμο Προσωπικό. 

Μια θέση Γραμματέα κλάδου ΔΕΙ Διοικητικού με βαθ¬ 
μούς Δ - Α. 

Κατά τα λοιπά ισχύει ο ΟΕΥ της Κοινότητας, όπως αυ¬ 
τός ψηφίστηκε με την 4/1994 απόφαση του Κοινοτικού 
Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αριθ. Φ,27.1/ΟΙΚ. 493 (15) 

Ορθή επανάληψη της Φ.27.1/238/17.5.94 Απόφασης 
Νομάρχη «Καθορισμού συμπληρωματικών λατομικών 
περιοχών στο Ν. Χίου» ως προς το Κ.Φ.Χ. της λατομι¬ 
κής περιοχής «Τούμπες» στα Διοικ. όρια Δήμου Ομη- 
ρούπολης και της Κοιν. Συκιάδας. 


Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τον Νόμο 1428/1984 (ΦΕΚ 43Α/11.4.84) «Εκμετάλ¬ 
λευση λατομείων αδρανών υλικών και άλλες διατάξεις». 

2. Τον Ν. 2115/15.2.93 (ΦΕΚ 15Α/93) «Τροποποίηση 
αντικατάσταση και συμπλήρωση διατάξεων του Ν. 1428/ 
84.» 

3. Το Π.Δ. 229/86 «Σύσταση και Οργάνωση Γ.Γ.Β» 
όπως τροποποιήθηκε από το Π.Δ. 396/89 «Περί Οργανι¬ 
σμού του Υπουργείου». 

4. Τον Ν. 3200/55 «Περί Διοικητικής Αποκέντρωσης». 

5. Την Φ.27.1^238/17.5.94 Απόφαση Νομάρχη περί 
«Καθορισμού συμπληρωματικών λατομικών περιοχών στο 
Ν. Χίου». 

6. Την από 17.6.94 έκθεση της Επιτροπής για την χω¬ 
ροταξική κατανομή των καθορισμένων λατομικών περιο¬ 
χών η οποία διεπίστωσε ότι στην λατομική περιοχή «Τού¬ 
μπες» στα Διοικητικά όρια του Δήμου Ομηρούπολης και 
της Κοιν. Συκιάδας, οι συντεταγμένες των ορίων ΣΙ ... Σ6 
αναφέρονται λανθασμένα σε ΚΦΧ ΧΙΟΣ ΒΡΟΝΤΑΔΕΣ με 
Φ 38° 15* και λ = 2° 15* αντί του σωστού ΚΦΧ «ΧΙΟΣ ΒΡΟ¬ 
ΝΤΑΔΕΣ» με Φ = 38° 45* και λ = 2° 15*, αποφασίζουμε: 

Τροποποιούμε την υπ’ αριθμ. Φ.27.1/238/17.5.94 
απόφαση Νομάρχη περί «Καθορισμού συμπληρωματικών 
λατομικών περιοχών στο Ν. Χίου» ως προς τον ΚΦΧ της 
λατομικής περιοχής «Τούμπες» στα Διοικητικά όρια Δήμου 
Ομηρούπολης και Κοιν. Συκιάδας από ΚΦΧ «ΧΙΟΣ ΒΡΟ¬ 
ΝΤΑΔΕΣ» με Φ = 38° 15* και λ = 2° 15* σε ΚΦΧ «ΧΙΟΣ 
ΒΡΟΝΤΑΔΕΣ» με Φ = 38° 45* και λ = 2 ° 15* και συγκεκρι¬ 
μένα χαρακτηρίζουμε σύμφωνα με τις διατάξεις του Ν. 
2115/93 την παρακάτω περιοχή του Νομού Χίου σαν λα¬ 
τομική περιοχή «Τούμπες» στα Διοικητικά όρια του Δήμου 
Ομηρούπολης και της Κοινότητας Συκιάδος Κ.Φ.Χ.: 
«ΧΙΟΣ - ΒΡΟΝΤΑΔΕΣ» ΚΛ: 1:50.000 με Φ = 38° 45* και λ = 
2° 15*. 


Αζιμουθιακές συντεταγμένες χώρου 


1. 

2 . 

3. 

4. 

5. 

6 . 
7. 
1. 



X 

Ψ 

+ 

14425 

- 33010 

+ 

13910 

- 33090 

+ 

13090 

- 33160 

+ 

13135 

- 33720 

+ 

14000 

- 33780 

+ 

14710 

- 33745 

+ 

14710 

- 33445 

+ 

14425 

- 33010 


Η παρούσα να δημοσιευθεί στην Εφημερίδα της Κυβερ¬ 
νήσεως. 


Χανιά, 26 Αυγούστου 
Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 


Χίος, 30 Αυγούστου 1994 

Ο Νομάρχης 
ΠΑΝΑΓΙΩΤΗΣ ΡΗΓΑΣ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στο ΦΕΚ 533/7.7.94 (τ.Β) στο οποίο δημοσιεύτηκε η 
συλλογική σύμβαση εργασίας πληρωμάτων Επιβατηγών 
Ακτοπλοϊκών πλοίων (Απόφαση Υ.Ε.Ν. 2324.8/1/94/ 
29.6.94) γίνεται η εξής διόρθωση. 


Στη σελίδα 4929, στην στήλη που αναφέρονται τα ΝΑΥ- 
ΤΕΡΓΑΤΙΚΑ ΣΩΜΑΤΕΙΑ και ειδικότερα στην παράγραφο 
2, αντί του εσφαλμένου » Δια την Π.Ε. Μηχανικών Ε.Ν., τί¬ 
θεται το σωστό «Δια την Π.Ε. Μηχανικών Μ.Ε.Κ. Ε.Ν.». 

(Από το Υ.Ε.Ν.) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε ΘΝΙΚΟ ΤΥΠΟΓ ΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΒ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 

------“Π 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοοιεύματα Ανωνύμων Εταιρειών και ΕΠΕ τηλ.: 52.25.761 

* Αποοτολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τη ς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώληοης κάθε φύλλου (8σέλιδου ή μέρους αυτού) αυξάνεται κατά 50 δρχ. 


ι ----- Π 


Μπορείτε να γίνετε συνδρομητής για όποιο τεύχος θέλετε. Θα οας αποοτέλλεται με το Ταχυδρομείο. 



ΕΤΗΣΙΕΣ Σ ΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' Δρχ. 

15.000 

Δρχ. 

750 

β) » 

» 

» 

Β’ 

» 

30.000 

» 

1.500 

γ) » 

» 

» 

Γ 

» 

10.000 

» 

500 

δ) » 

» 

» 

Δ’ 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10 000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

ί » 

5.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






